ZAPISNIK
35. sjednice Vijeća Mjesnog odbora Kupinečki Kraljevec - centar
održane u utorak, 13. veljače 2024.,
s početkom u 19,00 sati

Nazočni članovi Vijeća: Kristijan Jakolić, Ivan Krešić, Dubravka Milača i Fran Marjanović (verifikacija mandata).
 
Nenazočni članovi Vijeća: Marko Samaržija.

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave.

Predsjedava Kristijan Jakolić, potpredsjednik Vijeća.

Predsjednik konstatira da je nazočno 3 od ukupno 5 članova Vijeća, što znači da Vijeće može pravovovaljano odlučivati te otvara 35. sjednicu Vijeća.     
Predlaže da se prije utvrđivanja dnevnog reda usvoji zapisnik 34. sjednice.
Bez rasprave, jednoglasno (3 “za”), Vijeće prihvaća tekst zapisnika 34. sjednice.
Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda.  Pita ima li drugih prijedloga. 
Budući da nema drugih prijedloga, prijedlog dnevnog reda daje na glasovanje.
Vijeće je jednoglasno (3 “za”) usvojilo
dnevni red:

1. [bookmark: _Hlk523472998]Izvješće Mandatnog povjerenstva o prestanku mandata članu Vijeća Mjesnog odbora Kupinečki Kraljevec – centar i početku obnašanja dužnosti člana Vijeća 
2. Prijedlog zaključka o Izvješću Mandatnog povjerenstva o prestanku mandata članu Vijeća Mjesnog odbora Kupinečki Kraljevec – centar i početku obnašanja dužnosti člana Vijeća
3. Polaganje prisege člana Vijeća Mjesnog odbora Kupinečki Kraljevec - centar
4. Izbor predsjednika Vijeća Mjesnog odbora Kupinečki Kraljevec – centar 
5. Izbor potpredsjednika Vijeća Mjesnog odbora Kupinečki Kraljevec – centar 
6. Prijedlog izvješća o radu Vijeća Mjesnog odbora Kupinečki Kraljevec – centar za 2023.
7. Prijedlog program rada  Vijeća Mjesnog odbora Kupinečki Kraljevec – centar za 2024.
8. Prijedlog zaključka o odobrenju jednokratnog korištenja prostora mjesne samouprave, Kraljevečka cesta 73 (zahtjev Auto Remetinec d.d.)
9. Rasprava o zamolbi za dopunu voznog reda autobusne linije 161 Savski most – Kupinečki Kraljevec - Štrpet
10. Rasprava o prijedlogu preimenovanja naziva stajališta Zagrebačkog električnog tramvaja d.o.o. na području Gradske četvrti Brezovica
11. Obavijesti, pitanja i prijedlozi
Ad 1) Izvješće Mandatnog povjerenstva o prestanku mandata članu Vijeća Mjesnog 
          odbora Kupinečki Kraljevec – centar i početku obnašanja dužnosti člana Vijeća 

     Potpredsjednik Vijeća, Kristijan Jakolić daje riječ predsjednici Mandatnog povjerenstva, Dubravki Milača.
Predsjednica Mandatnog povjerenstva, Dubravka Milača podnosi 
 
I Z V J E Š Ć E
o prestanku mandata članu Vijeća Mjesnog odbora Kupinečki Kraljevec – centar i početku obnašanja dužnosti zamjenika člana Vijeća

I.

A) Mandatno povjerenstvo konstatira da je član Vijeća Mjesnog odbora Kupinečki Kraljevec – centar Mladen Mlinarić,  izabran s kandidacijske liste HDZ – HSLS - HSU sukladno članku 13. stavku 1. i stavku 2. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba  4/13, 5/17, 7/17, 2/19, 28/20, 8/21, 10/21 - pročišćeni tekst), podnio ostavku na mandat člana Vijeća Mjesnog odbora Kupinečki Kraljevec - centar, 6. veljače 2024. te mu mandat prestaje s danom 6. veljače 2024. 

B) U skladu s člankom 14. stavkom 1. i stavkom 3. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21, 10/21 - pročišćeni tekst), zamjenik člana Vijeća Mladena Mlinarića je Fran Marjanović.

                                                                               II.

Mandatno povjerenstvo predlaže Vijeću da prihvati ovo Izvješće i donese Zaključak o Izvješću Mandatnog povjerenstva o prestanku mandata članu Vijeća Mjesnog odbora Kupinečki Kraljevec – centar i početku obnašanja dužnosti zamjenika člana Vijeća.


Ad 2) Prijedlog zaključka o Izvješću Mandatnog povjerenstva o prestanku mandata 
          članu Vijeća Mjesnog odbora Kupinečki Kraljevec – centar i početku obnašanja 
          dužnosti člana Vijeća

       Potpredsjednik Vijeća, Kristijan Jakolić konstatira da su članovi Vijeća primili Prijedlog zaključka u pisanom obliku. Otvara raspravu. 
      Bez rasprave, Vijeće je jednoglasno (3 „za“), donijelo




Z A K LJ U Č A K
o Izvješću mandatnog povjerenstva


1. Prima se na znanje Izvješće Mandatnog povjerenstva o ostavci mandata člana Vijeća Mjesnog odbora Kupinečki Kraljevec - centar s prijedlogom za verifikaciju mandata zamjeniku člana. 

2. Utvrđuje se da, s danom  6. veljače 2024., Mladen Mlinarić daje ostavku na mandat člana  Vijeća Mjesnog odbora Kupinečki Kraljevec – centar. 

3. Verificira se mandat Franu Marjanoviću s danom 13. veljače 2024., zamjeniku člana Vijeća Mjesnog odbora Kupinečki Kraljevec – centar, Mladena Mlinarića. 

4. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.	

Ad  3)   Polaganje prisege člana Vijeća Mjesnog odbora Kupinečki Kraljevec – centar

              Potpredsjednik Vijeća, Kristijan Jakolić čita tekst prisege, a član Vijeća izgovara riječ „PRISEŽEM“.
       /Potpisani tekst prisege člana Vijeća prilaže se ovom zapisniku./


Ad 4)  Izbor predsjednika Vijeća Mjesnog odbora Kupinečki Kraljevec – centar 

      Potpredsjednik Vijeća, Kristijan Jakolić obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća. 
      Prijedlog da se za predsjednika izabere  Kristijan Jakolić podnijeli su članovi Ivan Krešić i Fran Marjanović. 
/Prijedlog  se prilaže ovom zapisniku./
      Budući da nema drugog prijedloga te da se nitko ne javlja za riječ, daje prijedlog na glasovanje.
      Za kandidata Kristijana Jakolića glasovala su 4 člana Vijeća.
      Kristijan Jakolić utvrđuje da je Vijeće jednoglasno (4 „za)  usvojilo prijedlog i konstatira da Vijeće donosi

Z A K LJ U Č A K
o izboru predsjednika Mjesnog odbora Kupinečki Kraljevec - centar

	1. Za predsjednika Vijeća Mjesnog odbora Kupinečki Kraljevec - centar izabran je Krstijan Jakolić.

           2. Izborom na dužnost predsjednika Vijeća Mjesnog odbora Kupinečki Kraljevec – centar, Kristijanu Jakoliću s danom 13. veljače 2024. prestaje dužnost potpredsjednika Vijeća Mjesnog odbora Kupinečki Kraljevec – centar.

           3. Ovaj će zaključak biti objavljen na oglasnoj ploči u sjedištu Mjesnog odbora.


Ad 5) Izbor potpredsjednika Vijeća Mjesnog odbora Kupinečki Kraljevec – centar 

          Predsjednik Vijeća, Kristijan Jakolić obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća. 
          Prijedlog da se za potpredsjednika izabere  Ivan Krešić podnijeli su članovi: Kristijan Jakolić i Fran Marjanović. 
          Budući da nema drugog prijedloga te da se nitko ne javlja za riječ, daje prijedlog na glasovanje.
/Prijedlog  se prilaže ovom zapisniku./
	Za kandidata Ivana Krešića glasovala su 4 člana Vijeća.
Predsjednik Vijeća, Kristijan Jakolić utvrđuje da je Vijeće jednoglasno (4 „za)  usvojilo prijedlog i konstatira da Vijeće donosi


Z A K LJ U Č A K
o izboru potpredsjednika Mjesnog odbora Kupinečki Kraljevec - centar


	1. Za potpredsjednika Vijeća Mjesnog odbora Kupinečki Kraljevec - centar izabran je Ivan Krešić.


           2. Ovaj će zaključak biti objavljen na oglasnoj ploči u sjedištu Mjesnog odbora.


Ad 6) Prijedlog izvješća o radu Vijeća Mjesnog odbora Kupinečki Kraljevec – centar za 
          2023.

        Predsjednik Vijeća, Kristijan Jakolić konstatira da su članovi Vijeća Prijedlog izvješća primili u pisanom obliku te otvara raspravu.
Budući da se nitko nije javio za riječ, Prijedlog izvješća daje na glasovanje.
        Vijeće je jednoglasno (4 “za”) donijelo

Izvješće o radu
Vijeća Mjesnog odbora Kupinečki Kraljevec - centar za 2023. 
         

Uvod

      Vijeće Mjesnog odbora Kupinečki Kraljevec - centar ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije.
      

       Vijeće je tijekom 2023. održalo  13 sjednica.
       Prisutnost članova Vijeća  sjednicama Vijeća bila je u prosjeku 4,85 od 5 članova Vijeća, odnosno 97 %. Ukupno je obrađeno 58 točaka dnevnog reda što prosječno iznosi 4,46 točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale 920 minuta što je prosječno 70,77 minuta po sjednici. 
       Vijeće Mjesnog odbora Kupinečki Kraljevec centar ukupno je je donijelo 41 akt.
       Jednoglasno je donijelo 41 akt  ili 100 %.


Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec - centar (članak 21).
       Predsjednik  saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Suradnja s predsjednikom Vijeća Gradske četvrti Brezovica nije zadovoljavajuća budući da nema ni koordinacije predsjednika Vijeća Gradske četvrti s predsjednicima vijeća mjesnih odbora.  
       Informira građane o  svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec - centar (članak 22).
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
 
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec - centar (članak 23).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja te sudjelovali u izlascima na teren i rješavanju problema građana.
  

Tabelarni pregled

Sjednice Vijeća

	     Opis obilježja
	

	 Broj održanih sjednica
	13

	 Prosječni broj članova Vijeća ( po sjednici)
	4,96

	 Prosječno trajanje sjednica (minuta)
	70,70

	 Broj točaka dnevnog reda (ukupno)
	58

	 Broj donijetih akata
	41




Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	21
	5
	0
	100

	22
	5
	0
	100

	23
	5
	0
	100

	24
	5
	0
	100

	25
	4
	1
	80

	26
	5
	0
	100

	27
	5
	0
	100

	28
	5
	0
	100

	29
	5
	0
	100

	30
	5
	0
	100

	31
	4
	1
	80

	32
	5
	0
	100

	33
	5
	0
	100




Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	9

	Prostori mjesne samouprave
	18

	Prostorno planiranje
	1

	Javni prijevoz
	4

	Funkcioniranje Vijeća
	6

	Ostalo
	3


                                                                

Z A K L J U Č A K


         Vijeće Mjesnog odbora Kupinečki Kraljevec – centar izražava nezadovoljstvo na realizaciju Plana komunalnih aktivnosti Gradske četvrti Brezovica u 2023. godini, u dijelu koji se odnosi na Mjesni odbor Kupinečki Kraljevec – centar te izostanak suradnje s predsjednikom Vijeća Gradske četvrti Brezovica.
         Vijeće izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time prema Mjesnom odboru Kupinečki Kraljevec – centar, osobito radi toga što postojećim Prostornim planom Grada Zagreba nisu rezervirani prostori za  izgradnju sadržaja od vitalne važnosti za opstanak i razvoj.
         Nepostojanje detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte neophodne za kvalitetan život građana, bit će i dalje razlozi velikog zaostajanja Mjesnog odbora Kupinečki Kraljevec-centar za većinu komunalno opremljenih naselja Grada Zagreba. Navedeno, radi dugogodišnje prakse, dovodi do zaključka da je potrebno analizirati opravdanost postojanja mjesne samouprave budući da se prijedlozi i odluke vijeća mjesnih odbora uglavnom ne uzimaju ili iznimno rijetko uzimaju u obzir što je doprinos gomiranju administrativnih poslova iza kojih nema rezultata i dovodi do nezadovoljstva građana te članova Vijeća Mjesnog odbora.

        
Ad 7) Prijedlog program rada  Vijeća Mjesnog odbora Kupinečki Kraljevec – centar za
           2024.

      Predsjednik Vijeća, Kristijan Jakolić konstatira da su članovi Vijeća Prijedlog programa primili u pisanom obliku te otvara raspravu.
Budući da se nitko nije javio za riječ, Prijedlog programa daje na glasovanje.
      Vijeće je jednoglasno (4 “za”) donijelo

Program rada 
Vijeća Mjesnog odbora Kupinečki Kraljevec - centar
 za 2024. 

Djelovanje Vijeća Mjesnog odbora Kupinečki Kraljevec - centar u 2024. godini u pretežitoj mjeri bit će određeno praćenjem statusa projekata za dogradnju vodoopskrbne mreže, nastavak gradnje mreže odvodnje otpadnih voda, projektiranjem i uređivanjem javnoprometnih površina i objekata, uređivanjem i opremanjem igrališta, zelenih površina, održavanjem prostora mjesne samouprave i dr.
Radi postizanja ovim Programom utvrđenih ciljeva, Vijeće će u 2024. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:
               
               1. praćenju  realizacije  akcija iz Plana malih komunalnih akcija za 2024. i 
                   Plana komunalnih aktivnosti Gradske četvrti Brezovica u 2024. 
               2. utvrđivanju prijedloga prioriteta za Plan komunalnih aktivnosti Gradske četvrti 
                   Brezovica u 2025.  
               3.  praćenje statusa projekata od važnosti za Mjesni odbor Kupinečki Kraljevec –
                   centar
               4. praćenje statusa poništenja suglasnosti i dr. akata za izgradnju svinjogojske farme
               5. praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               6. donošenju akata (Plana malih komunalnih akcija, Godišnjeg izvještaja o izvršenju 
                   financijskog plana i zaključaka) 
               7. suradnji s Vijećem Gradske četvrti Brezovica
               8. suradnji s drugim mjesnim odborima na području Gradske četvrti, osobito 
                   susjednim
               9. suradnji s građanima sa područja Mjesnog odbora 
             10. suradnji s udrugama sa područja naselja Kupinečki Kraljevec




Ad 8) Prijedlog zaključka o odobrenju jednokratnog korištenja prostora mjesne
           samouprave, Kraljevečka cesta 73 (zahtjev Auto Remetinec d.d.)

       Predsjednik Vijeća, Kristijan Jakolić konstatira da su članovi Vijeća u pisanom obliku primili Prijedlog zaključka s preslikom zahtjeva te otvara raspravu.
Budući da se nitko nije javio za riječ, Prijedlog  zaključka daje na glasovanje.
       Vijeće je jednoglasno (4 “za”) donijelo

Z A K LJ U Č A K 

1. Vijeće Mjesnog odbora  Kupinečki Kraljevec - centar razmotrilo je zahtjev tvrtke Auto Remetinec d.d., Karlovačka cesta 5 e, 10020 Novi Zagreb, za povremeno – jednokratno korištenje prostora mjesne samouprave, Kraljevečka cesta 73, u terminu 2. svibnja 2024. (četvrtak) od 8,00 do 17,00 sati.
    
2. Vijeće je suglasno da se odobri korištenje prostora iz točke 1. ovog Zaključka bez naknade. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu 
    i sigurnost na dalje postupanje.

Ad 9) Rasprava o zamolbi za dopunu voznog reda autobusne linije 161 Savski most – 
           Kupinečki Kraljevec - Štrpet

      Predsjednik Vijeća, Kristijan Jakolić konstatira da su članovi Vijeća u pisanom obliku primili zamolbu za dopunu voznog reda autobusne linije 161 Savski most – Kupinečki Kraljevec – Štrpet. Otvara raspravu.
Nakon kraće rasprave usuglašen je Prijedlog zaključka te ga Predsjednik Vijeća daje na glasovanje.
      Vijeće je jednoglasno (4 “za”) donijelo

ZAKLJUČAK
o prijedlogu dopune voznog reda autobusne linije 161 Savski most – Kupinečki Kraljevec - Štrpet 
        
1. Vijeće Mjesnog odbora Kupinečki Kraljevec - centar razmotrilo je zamolbu građana za dopunu voznog reda autobusne linije 161 Savski most – Kupinečki Kraljevec – Štrpet novim polaskom, u nedjelju, u 00,05 sati sa Savskog mosta.

2. Vijeće predlaže da Zagrebački holding d.o.o., Podružnica Zagrebački električni tramvaj u skladu s mogućnostima udovolji zahtjevu.

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 10) Rasprava o prijedlogu preimenovanja naziva stajališta Zagrebačkog 
      električnog tramvaja d.o.o. na području Gradske četvrti Brezovica

       Predsjednik Vijeća, Kristijan Jakolić konstatira da su članovi Vijeća u pisanom obliku
primili prijedlog preimenovanja naziva stajališta Zagrebačkog električnog tramvaja d.o.o. na području Gradske četvrti Brezovica te otvara raspravu.
      Budući da članovi Vijeća nisu imali primjedbi na prijedlog ZET-a, Predsjednik Vijeća utvrđuje Prijedlog zaključka te ga daje na glasovanje. 
              Vijeće je jednoglasno (4 “za”) donijelo

ZAKLJUČAK
o prijedlogu preimenovanja naziva stajališta Zagrebačkog električnog tramvaja d.o.o. na području Gradske četvrti Brezovica 

1. Vijeće Mjesnog odbora Kupinečki Kraljevec - centar razmotrilo je prijedlog preimenovanja naziva stajališta na području Gradske četvrti Brezovica, odn. na području Mjesnog odbora Kupinečki Kraljevec - centar što ga je Zagrebački električni tramvaj d.o.o., dopisom znak: B111300/FS/1-2024 od 2. siječnja 2024.,  uputio Vijeću Gradske četvrti Brezovica na davanje suglasnosti.

2. Vijeće je suglasno s prijedlogom preimenovanja naziva stajališta na području Mjesnog odbora Kupinečki Kraljevec – centar.

      3.  Ovaj zaključak dostavlja se Vijeću Gradske četvrti Brezovica na dalje postupanje.


Ad 11) Obavijesti, pitanja i prijedlozi
[bookmark: _GoBack]
       Potpredsjednik Vijeća, Ivan Krešić navodi da su tijekom održavanja prometnica u zimskom razdoblju oštećene bankine te da bi ih trebalo sanirati, kao i udarne rupe na prometnicama. Također iznosi da u ulici Harabajsi iz hidranata curi voda.
       Predsjednik Vijeća, Kristijan Jakolić navodi da će po pregledu oštećenja na terenu, potrebe za sanacijom proslijediti Vijeću Gradske četvrti Brezovica na dalje rješavanje.

        Budući da se nitko ne javlja za riječ, predsjednik Vijeća zaključuje  35. sjednicu.

         Dovršeno u 20,20 sati.

       Zapisnik vodila:
         Lidija Špišić

         KLASA: 024-08/24-003/336
         URBROJ: 251-13-11-8/005-24-2
         Kupinečki Kraljevec, 13. veljače 2024.
                                                                                                                                                                                                                     

                                                                                                Predsjednik 
                                                                                       Vijeća Mjesnog odbora 
                                                                                     Kupinečki Kraljevec – centar
                              
                                                                                               Kristijan Jakolić

